《闽南途中口占》
宋代·王松

客睡何曾一夜成，桥霜店月趁行程。凭谁借得图经看，过眼溪山尽识名。

停云落月不胜悲，文酒流连尚梦思。应有故人从此过，沿途墙柱且题诗。

才脱鲸氛遇绿林，客囊羞涩尚高吟。枫亭驿里饥肠转，饱啖荔枝当点心。

问遍邮程问鸟名，异乡人语听难明。先型古迹流连久，恼煞舆夫强促行。

作者简介：王松，字不凋，称王四十郎，金陵（今江苏南京）人，设质库于清化寺中。哲宗元祐间曾从荣天和学诗（《藏海诗话》）。